# FAU-møte. Digitalt møte, 18.11.2020, klokka 20:00-20:50

Møtt: Rektor Cecilie Dahl, Cecilie Mangerøy, Jan Carlos Egeland, Amund Torvund Berg, Heidi Robertson, Lene Habbestad, Anja Ulveseth Heggen, Richard Cudmore, Elen Elvebakk (ref.)

## Sak 1: *I desse koronatider*.

Skulen har no gult nivå; vanlege opningstider, elevane er inndelt i kohortar, desse kan samarbeide ute på tvers av trinna. Vaksne kan arbeide på tvers av kohortane. Uteområdet er inndelt i sonar for å halde kohortane avskilde.

Raud sone – om det skulle kome til det - betyr ikkje stengde skular, men at vaksne og blir knytt til éin kohort per dag, ein vil då ikkje kunne halde fulle dagar for alle elevar. 1.-4. trinn, SFO og sårbare barn har høgast prioritert om dette skulle skje. Ein vil og måtte gjere tilpassingar jf smittvegleiaren.

Om det skulle bli smitte på skulen vil ein følge kommunen sine reglar om varsling og skuledrift.

## Sak 2: Utviklingsarbeid, skulen sine satsningsområder.

Fagfornyinga hausten 2020 innebar endring i mål for fleire trinn. Dette har ein vore førebudd på og ein jobber no med dei nye læreplanane.

Digitaliseringa held fram. *Chromebooks* til 4.trinn kom i hus i dag, og med det er alle trinn på skulen digitale. Jobbar med didaktikk for hhv digitale og analoge læremidlar.

Foreldregruppa er glad for digitaliseringa, men uttrykker uro både mtp skriftforming ettersom det er lite handskrift og for omsynet til språkopplæringa for nynorskelevane.

Læringsmiljø: i fjor jobba ein mykje med friminutta, denne hausten har ein jobba med klassemiljø. Kollegiet har jobba med eigen praksis.

«Mestringsbasen» er ein arena for læring på andre måtar enn den tradisjonelle i klasserommet. Ansvarlege lærarar er Cathrine Bjørsvik og Kathrine Rykkje. Tilbodet er tilpassa koronareglane.

Leirskule: det er planlagt leirskule for 7.trinn til Fagerli veke 5. Om korona hindrer dette vil dei likevel få eit tilbod, men dette må då bli innom kommunen.

Nasjonale prøver for 5.trinn viser at ein må sjå på matematikkundervisninga.
(Lenke: <https://www.udir.no/tall-og-forskning/statistikk/statistikk-grunnskole/nasjonale-prover-5.-trinn>).

Utdanningsdirektoratets Elevundersøking er og gjennomført, ein jobber med å følge opp svara.

Foreldreundersøkinga det var snakk om på forrige møte er *Foreldreundersøkelsen i skole* frå Udir. Sjå: <https://www.udir.no/tall-og-forskning/brukerundersokelser/foreldreundersokelsen/>.
Spørsmåla i undersøkinga blir gjennomgått av rektor og FAU i fellesskap etter at årsmøtet (januar 2021) har valt nytt FAU-styre.